open-index/open-wikipedia-markdown huggingface dataset:
Ελένη Κάνδια

Η **Ελένη "Νίτσα" Κάνδια - Σμυρναίου**, (Αθήνα, 26 Νοεμβρίου 1937 – Αθήνα, 23 Ιουλίου 2000), ήταν διεθνής πρωταθλήτρια της καλαθοσφαίρισης, αγωνιζόταν στην θέση της σέντερ φορ. Διέπρεψε ως αθλήτρια της Α.Ε. Αμπελοκήπων Αθηνών, τη δεκαετία του '50 συμμετέχοντας ελλείψει πανελλήνιου πρωταθλήματος στο πρωτάθλημα Αθηνών-Πειραιώς. Έμενε με την οικογένεια της στους Αμπελόκηπους της Αθήνας.

Ξεκίνησε την καλαθοσφαίριση από τον Παναθηναϊκό το 1952 αλλά έκανε μεγάλη καριέρα με την ομάδα των Αμπελοκήπων, παίζοντας και στην εθνική ομάδα, όταν μεταγράφηκε εκεί μαζί με την αδελφή της Σοφία ("Σόνια" μετέπειτα Ανδριανού) το 1955. Στην ομάδα των Αμπελοκήπων έπαιζαν ακόμη καλαθοσφαίριση την ίδια εποχή εκτός της αδελφής της Σοφίας, και τα αδέλφια της Νίκος και Δημήτρης. Το 1959 πήρε μεταγραφή για τον Τρίτωνα Αθηνών.

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της, στην βασική πεντάδα, στις 15 Απριλίου 1958, στη νίκη επί του Λιβάνου με 68-32 όπου σημείωσε 6 πόντους. Συμμετείχε στη βασική πεντάδα την επόμενη ημέρα στο αγώνα Μεικτή Αθηνών - Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων όπου σημείωσε 2 πόντους, τους δύο πρώτους που σημείωσε η μεικτή από φάουλ. Παντρεύτηκε (το 1963 ή 1964) τον Παναγιώτη Σμυρναίο, με τον οποίο έκαναν δύο κόρες, την Κωνσταντίνα και Αναστασία Σμυρναίου.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Αμπελοκήπων
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Τρίτωνα Αθηνών
Ερρίκος Δ΄ της Σαξονίας-Λάουενμπουργκ

Ο **Ερρίκος Δ΄**, γερμ. Erich IV. (1354 - 21 Ιουνίου 1411/12) από τον Οίκο των Ασκάνια ήταν δούκας της Σαξονίας-Ράτσεμπουργκ-Λάουενμπουργκ (1368-1401) και μετά της Σαξονίας-Λάουενμπουργκ (1401-1411/12).

## Βιογραφία
Ήταν ο μόνος γιος του Ερρίκου Β΄, δούκα της Σαξονίας-Λάουενμπουργκ και της Αγνής των Σάουμπουργκ, κόρης του Ιωάννη Γ΄ κόμη του Χόλσταϊν-Πλεν.

Το 1411 ή 12 απεβίωσε σε ηλικία 57 ή 58 ετών και τον διαδέχθηκαν με τη σειρά οι γιοι του: Ερρίκος Ε΄, Ιωάννης Δ΄ και Βερνάρδος Β΄.

## Οικογένεια
Νυμφεύτηκε το 1373 τη Σοφία των Γουέλφων, κόρη του Μάγκνους Β΄, δούκα του Μπράουνσβαϊγκ-Βολφενμπύτελ και είχε τέκνα:
* Ερρίκος Ε΄  απεβ. 1436, δούκας της Σαξονίας-Λάουενμπουργκ.
* Ιωάννης Δ΄ απεβ. 1414, δούκας της Σαξονίας-Λάουενμπουργκ.
* Αλβέρτος απεβ. 1421, μέλος του Συλλόγου του καθεδρικού στο Χίλντεσχαϊμ.
* Μάγκνους 1390-1452, επίσκοπος του Κάμιν και του Χίλντεσχαϊμ.
* Βερνάρδος Β΄ 1385/92-1463, δούκας της Σαξονίας-Λάουενμπουργκ.
* Όθων απεβ. πριν το 1431.
* Αγνή απεβ. πριν το 1415, παντρεύτηκε τον Αλβέρτο Β΄ κόμη του Χόλσταϊν-Ρέντσμπουργκ (Οίκος του Σάουενμπουργκ).
* Αγνή απεβ. περ. 1435, παντρεύτηκε τον Βάρτισλαβ Β΄ δούκα της Πομερανίας.
* Αικατερίνη απεβ. πριν το 1448, παντρεύτηκε πρώτα τον Ιωάννη Ζ΄ κύριο του Βέρλε-Γκύστρο (Οίκος του Μεκλεμβούργου) και μετά τον Ιωάννη Δ΄, δούκα του Μεκλεμβούργου.
* Σοφία απεβ. 1462, παντρεύτηκε τον Βάρτισλαβ Θ΄ δούκα της Πομερανίας.

## Πηγές
* Elke Freifrau von Boeselager, "Das Land Hadeln bis zum Beginn der frühen Neuzeit", In: Geschichte des Landes zwischen Elbe und Weser: 3 vols., Hans-Eckhard Dannenberg and Heinz-Joachim Schulze (eds.) on behalf of the Landschaftsverband der ehemaligen Herzogtümer Bremen und Verden, Stade: Landschaftsverband der ehem. Herzogtümer Bremen und Verden, 1995 and 2008, (Schriftenreihe des Landschaftsverbandes der ehem. Herzogtümer Bremen und Verden; No. 7), vol. II: Mittelalter (1995), pp. 321-388, here p. 343. ISBN 978-3-9801919-8-2

## Παραπομπές


Κατηγορία:Οίκος των Ασκάνια
Ερρίκος Ε΄ της Σαξονίας-Λάουενμπουργκ

Ο **Ερρίκος Ε΄**, γερμ. Erich V (απεβ. 1436) από τον Οίκο των Ασκάνια ήταν δούκας της Σαξονίας-Λάουενμπουργκ (1401-1435).

## Βιογραφία
Ήταν γιος του Ερρίκου Δ΄, δούκα της Σαξονίας-Λάουενμπουργκ και της Σοφίας των Γουέλφων, κόρης του Μάγκνους Β΄, δούκα του Μπράουνσβαϊγκ-Λύνεμπουργκ.

Το 1435 απεβίωσε χωρίς (επιζώντες) άρρενες απογόνους και τον διαδέχθηκε ο νεότερος αδελφός του Βερνάρδος Β΄.

## Οικογένεια
Νυμφεύτηκε το 1404 την Ελισάβετ του Σάουενμπουργκ, κόρη του Νικολάου, κόμη του Χόλσταϊν-Ρέντσμπουργκ· δεν απέκτησαν απογόνους.

Το 1416 απεβίωσε η Ελισάβετ και ο Ερρίκος Ε΄ έκανε δεύτερο γάμο το 1422 με την Ελισάβετ, κόρη του Κορράδου Θ΄ του Βάινσμπεργκ και είχε τέκνο:
* Ερρίκος απεβ. 1437, τάφηκε στο ναό του Αγ. Γεωργίου στο Βάικερσχαϊμ.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373–389. ISBN 978-3-529-02606-5
* Otto von Heinemann (1877), "Erich V., Herzog von Sachsen-Lauenburg", Allgemeine Deutsche Biographie (ADB) (γερμ.), 6, Leipzig: Duncker & Humblot, pp. 211–212
* Joachim Leuschner (1959), "Erich V., Herzog von Sachsen-Lauenburg", Neue Deutsche Biographie (NDB) (γερμ.), 4, Berlin: Duncker & Humblot, pp. 588–589

## Παραπομπές


Κατηγορία:Οίκος των Ασκάνια
Ερρίκος Β΄ της Σαξονίας-Λάουενμπουργκ

Ο **Ερρίκος Β΄**, γερμ. Erich II. (1318/20 - 1368) από τον Οίκο των Ασκάνια ήταν δούκας της Σαξονίας-Ράτσεμπουργκ-Λάουενμπουργκ (1338-1368).

## Βιογραφία
Ήταν ο μόνος γιος του Ερρίκου Α΄, δούκα της Σαξονίας-Λάουενμπουργκ και της Ελισάβετ, κόρης του Μπόγκισλαβ Δ΄, δούκα της Πομερανίας.

Το 1368 απεβίωσε σε ηλικία 50 ετών και τον διαδέχθηκε ο μόνος γιος του Ερρίκος Δ΄.

## Οικογένεια
Νυμφεύτηκε το 1342/43 την Αγνή των Σάουμπουργκ, κόρη του Ιωάννη Γ΄ κόμη του Χόλσταϊν-Κιέλου και του Χόλσταϊν-Πλεν και είχε τέκνα:
* Αγνή 1353-1387, παντρεύτηκε τον Γουλιέλμο Β΄ των Γουέλφων, δούκα του Μπράουνσβαϊγκ-Λύνεμπουργκ
* Έρικ Δ΄ 1354-1411, δούκα της Σαξονίας-Λάουενμπουργκ
* Γιούττα 1360-1388, παντρεύτηκε τον Μπόγκισλαβ ΣΤ΄, δούκα της Πομερανίας-Βόλγκαστ
* Μέχτιλντ (Ματθίλδη) απεβ. μετά το 1405, ηγουμένη στο αββαείο του Βινχάουζεν

## Παραπομπές


Κατηγορία:Οίκος των Ασκάνια
Διοργανώσεις Ε.Σ.Κ. Ανατολικής Στερεάς και Εύβοιας 1991–92

Για την **περίοδο 1991–92**, η Ένωση Σωματείων Καλαθόσφαιρας Ανατολικής Στερεάς και Εύβοιας (Ε.Σ.Κ.Α.Σ.Ε.) είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης στην Περιφέρεια Στερεάς Ελλάδας.

Η πρωταθλήτρια ομάδα της Α΄ Κατηγορίας ανδρών λαμβάνει μέρος στο Πανελλήνιο Ειδικό Πρωτάθλημα Ανόδου για την Γ΄ Εθνική και η πρωταθλήτρια ομάδα της Κατηγορίας γυναικών στο Πανελλήνιο Ειδικό Πρωτάθλημα Ανόδου για την Β΄ Εθνική.
## Οργάνωση και πρωταθλητές

Η δομή του πρωταθλήματος και οι πρωταθλητές της Ε.Σ.Κ. Ανατολικής Στερεάς και Εύβοιας είναι η εξής:

* Α΄ Κατηγορία Ανδρών (10 ομάδες): Γ.Α.Σ. Άμφισσας
* Β΄ Κατηγορία Ανδρών (20 ομάδες): Γ.Σ. Αναγέννηση Λαμίας
** Α΄ Όμιλος (; ομάδες)
** Β΄ Όμιλος (; ομάδες)
** Γ΄ Όμιλος (; ομάδες)
* Κατηγορία Εφήβων (17 ομάδες): Α.Γ.Ε. Χαλκίδα
** Α΄ Όμιλος (7 ομάδες)
** Β΄ Όμιλος (5 ομάδες)
** Γ΄ Όμιλος (5 ομάδες)
* Κατηγορία Παίδων (22 ομάδες): Α.Γ.Ε. Χαλκίδα
** Α΄ Όμιλος (9 ομάδες)
** Β΄ Όμιλος (7 ομάδες)
** Γ΄ Όμιλος (6 ομάδες)

* Κατηγορία Γυναικών (7 ομάδες): Γ.Σ. Αναγέννηση Λαμίας
* Κατηγορία Νεανίδων (4 ομάδες): Α.Κ.Ο. Λιβαδειάς
* Κατηγορία Κορασίδων (8 ομάδες): Α.Γ.Ε. Χαλκίδα
** Α΄ Όμιλος (4 ομάδες)
** Β΄ Όμιλος (4 ομάδες)
* Κατηγορία Μίνι (17 ομάδες): Α.Γ.Ε. Χαλκίδα
** Α΄ Όμιλος (; ομάδες)
** Β΄ Όμιλος (; ομάδες)
** Γ΄ Όμιλος (; ομάδες)
** Δ΄ Όμιλος (; ομάδες)

## Α΄ Κατηγορία Ανδρών

Στην Α΄ Κατηγορία μετείχαν 10 ομάδες. Ο Γ.Α.Σ. Άμφισσας κατέκτησε το πρωτάθλημα.

### Βαθμολογία

## Κατηγορία Γυναικών

Στην Κατηγορία γυναικών μετείχαν 7 ομάδες. Ο  Γ.Σ. Αναγέννηση Λαμίας κατέκτησε το πρωτάθλημα.

### Βαθμολογία

## Εξωτερικοί σύνδεσμοι
*Θηβαϊκός Τύπος (20-7-1990 έως 15-10-1993), Έτος 2ο, Αρ. φύλλου 26 - 15 Ιουλίου 1992, σελ 4 , στην Ψηφιακή Βιβλιοθήκη της Δημόσιας Κεντρικής Βιβλιοθήκης Λεβαδείας 

1991 1992
Ανατολικη Στερεα Ευβοια
Ανατολικη Στερεα Ευβοια
Μουτεσαρίφης

Ο **μουτεσαρίφης** ήταν ο κυβερνήτης μιας διοικητικής μονάδας της Οθωμανικής Αυτοκρατορίας που ονομαζόταν σαντζάκι. Αυτή η διοικητική μονάδα ήταν μερικές φορές ανεξάρτητη και σε ορισμένες περιπτώσεις αποτελούσε τμήμα ενός βιλαετίου (επαρχία), που διοικούνταν από έναν βαλή και εμπεριείχε ναχιγέδες (κοινότητες), κάθε μία από τις οποίες διαχειριζόταν ένας καϊμακάμης. Ο μουτεσαρίφης διορίζονταν απευθείας από τον σουλτάνο. Το αξίωμα καθιερώθηκε το 1864 την περίοδο του νέου Νόμου των Βιλαετίων, αντικαθιστώντας τον αντίστοιχο τίτλο του μουτεσελίμη που καταργήθηκε.

## Παραπομπές


Κατηγορία:Οθωμανικοί τίτλοι
Κατηγορία:Τουρκικές λέξεις και φράσεις
Ιωάννης Δ΄ της Σαξονίας-Λάουενμπουργκ

Ο **Ιωάννης Δ΄**, γερμ. Johann IV. (απεβ. 1414) από τον Οίκο των Ασκάνια ήταν δούκας της Σαξονίας-Λάουενμπουργκ (1401-1412).

## Βιογραφία
Ήταν γιος του Ερρίκου Δ΄, δούκα της Σαξονίας-Λάουενμπουργκ και της Σοφίας των Γουέφλων, κόρης του Μάγκνους Β΄, δούκα του Μπράουνσβαϊγκ-Λύνεμπουργκ.

Ο Ερρίκος Δ΄ ήταν δούκας ενός μέρους του Λάουενμπουργκ, του Ράτσεμπουργκ. Το άλλο μέρος, το Μπέργκεντορφ-Μελν κατείχε ο δεύτερος εξάδελφός του Ερρίκος Γ΄, ο οποίος είχε υποθηκεύσει την περιοχή του στην πόλη της Λυβέκης αντί 26.000 μάρκων. Το 1401 απεβίωσε ο Ερρίκος Γ΄ και ο Ερρίκος Δ΄ κατέλαβε το Μπέργκεντορφ-Μελν, χωρίς να αποζημιώσει τη Λυβέκη. Αποκατέστησε την ενότητα του Λάουενμπουργκ και έγινε δούκας του.

Το 1411/12 διαδέχθηκε τον πατέρα του. Κυβερνούσε μαζί με τον αδελφό του Ερρίκο Ε΄. Ο Ιωάννης Δ΄ χρωστούσε σε αστούς του Αμβούργου, όπως τον Χάιν Μπραντ. Όταν επισκέφθηκε την πόλη, ο πιστωτής του ζήτησε την καθυστερημένη οφειλή με τρόπο που ο Ιωάννης Δ΄ έκρινε προσβλητικό. Ο Ιωάννης Δ΄ διαμαρτυρήθηκε στη Σύγκλητο του Αμβούργου, η οποία συνέλαβε τον Μπραντ. Τότε οι πολίτες αντέδρασαν, εκλέγοντας 12 άτομα από καθεμιά από τις 4 ενορίες, τα οποία επεσήμαναν στη Σύγκλητο, ότι η πράξη του 1410 όριζε πως η Σύγκλητος δεν συλλαμβάνει χωρίς πρώτα δικαστική ακρόαση. Οι 48 απετέλεσαν Συμβούλιο και το 1687 έγιναν 60· ο θεσμός εξελίχθηκε στο Κοινοβούλιο του Αμβούργου.

Στην ιδιοκτησία του ήταν η περιοχή Μπεντερκέζα, από το 1350 που οι ιππότες ιδιοκτήτες της απεβίωσαν από πανώλη. Ο Ιωάννης Δ΄ υποθήκευσε την περιοχή στη Σύγκλητο της Βρέμης. Το 1414 ο Ιωάννης Δ΄ απεβίωσε και ο Ερρίκος Ε΄ έμεινε μόνος δούκας της Σαξονίας-Λάουενμπουργκ.

## Πηγές
*  Elisabeth Raiser, Städtische Territorialpolitik im Mittelalter: eine vergleichende Untersuchung ihrer verschiedenen Formen am Beispiel Lübecks und Zürichs, Lübeck and Hamburg: Matthiesen, 1969, (Historische Studien; 406), p. 90, simultaneously: Hamburg, Univ., Diss., 1969

## Παραπομπές


Κατηγορία:Οίκος των Ασκάνια
Μουτεσελίμης

Ο **μουτεσελίμης** ήταν οθωμανικός κυβερνητικός τίτλος που καταλάμβανε διάφορες θέσεις εντός της οθωμανικής ιεραρχίας, ανάλογα με το πλαίσιο. Ο συγκεκριμένος τίτλος χρησιμοποιήθηκε κυρίως για πολιτικούς διοικητές μεμονωμένων πόλεων, οι οποίοι διαχειρίζονταν τη συλλογή φόρων και ήταν επιφορτισμένοι με τη διατήρηση της δημόσιας τάξης. Προκειμένου να μειωθούν οι συγκρούσεις μεταξύ των *μουτεσελίμηδων*, σε ορισμένες περιπτώσεις ένας *μουτεσελίμης* διοριζόταν από τον *[[σαντζάκμπεης|σαντζάκμπεη]]* ως υποκυβερνήτης για το σύνολο του *[[σαντζάκι|σαντζακίου]]*.

Η θέση αυτή συχνά συνδέθηκε με συγκρούσεις μεταξύ διαφόρων πλευρών που τη θεωρούσαν ως δυνατότητα αύξησης του προσωπικού τους πλούτου. Η Οθωμανική Αυτοκρατορία κατάργησε τη θέση του *μουτεσελίμη* το 1842. Κατά την περίοδο 1842–1864, οι τοπικοί στρατιωτικοί διοικητές, βοηθούμενοι από την τοπική διοίκηση, ήταν υπεύθυνοι για τη συλλογή των φόρων και τον έλεγχο του πληθυσμού, αντί των *μουτεσελίμηδων*. Μετά το 1864 και τη δημιουργία του συστήματος των *[[βιλαέτι|βιλαετίων]]*, το αξίωμα του *μουτεσελίμη* αντικαταστάθηκε με τη νέα θέση του *[[μουτεσαρίφης|μουτεσαρίφη]]*.

## Παραπομπές


Κατηγορία:Στρατιωτικοί βαθμοί της Οθωμανικής Αυτοκρατορίας
Κατηγορία:Αξιωματούχοι της Οθωμανικής Αυτοκρατορίας
Κατηγορία:Φορολογία στην Οθωμανική Αυτοκρατορία
Κατηγορία:Τουρκικές λέξεις και φράσεις
Μέγκαν Ρέιν

Η **Μέγκαν Ρέιν**, γεννήθηκε στις 13 Ιουνίου 1996 στη Καλιφόρνια των Η.Π.Α. και είναι Αμερικανίδα ηθοποιός πορνογραφικών ταινιών και webcam model.

## Βιογραφία
Η Μέγκαν Ρέιν γεννήθηκε στις 13 Ιουνίου του 1996 στο Palm Springs της Καλιφόρνια. Επέλεξε το όνομα Megan Rain γιατί έχει μεγάλη ομοιότητα με την ηθοποιό του Hollywood, Megan Fox. Μόλις ξεκίνησε την καριέρα της στη βιομηχανία του πορνό, για ένα μικρό χρονικό διάστημα χρησιμοποιούσε το ψευδώνυμο Kiana Coleman, αλλά δεν είχε γυρίσει κάποια σημαντική σκηνή κατά τη διάρκεια αυτής της περιόδου. Η Μέγκαν Ρέιν ξεκίνησε τη καριέρα της στη βιομηχανία του πορνό, μόλις ένα μήνα μετά τα δέκατα όγδοα γενέθλια της. Είχε έναν φίλο που συμμετείχε ήδη σε γκέι πορνό, οπότε είχε γνώση για τη συμμετοχή σε ερωτικές ταινίες. Ένα άλλο πράγμα που την οδήγησε να γίνει ηθοποιός ταινιών πορνό  ήταν η έντονη σεξουαλική ζωή που είχε η Μέγκαν με έναν παλιότερο φίλο της. Συνήθιζαν να ανταλλάζουν μεταξύ τους γυμνές φωτογραφίες και να βιντεοσκοπούν τις ερωτικές τους σκηνές. Οι δεξιότητές της στο σεξ ήταν τόσο μεγάλες οπου αμέσως υπόγραψε συμβόλαιο. Μέσα στο πρώτο της έτος στον χώρο του πορνό, η Μέγκαν Ρέιν συμμετείχε σε περισσότερες από 70 ταινίες για εταιρείες όπως The Factory, Hustler, Team Skeet, Digital Playground, Evil Angel, Blacked, Vixen και Brazzers. Κατά της καριέρας, έχει κερδίσει μόνο δύο βραβεία, έχοντας κερδίσει το βραβείο της κατηγορίας Superstar, των πορνογραφικών βραβείων Spank Bank. Η Μέγκαν ήταν επίσης υποψήφια για δεκάδες άλλα βραβεία, συμπεριλαμβανομένου του Best New Starlet και Best Threeway Scene των AWN Awards.

## Παραπομπές


Κατηγορία:Αμερικανίδες ηθοποιοί πορνογραφικών ταινιών
Μπλερ Γουίλιαμς

Η **Μπλερ Γουίλιαμς**, γεννήθηκε στις 28 Μαρτίου του 1994 και είναι Αμερικανίδα ηθοποιός ερωτικών ταινιών.

## Νεαρή ηλικία
Γεννήθηκε στις 28 Μαρτίου του 1994 στην Λόμα Λίντα της Καλιφόρνια των Η.Π.Α. Φοίτησε σε ιδιωτικό χριστιανικό σχολείο και στη συνέχεια σε καθολικό γυμνάσιο του Λος Άντζελες, από όπου και αποφοίτησε. Η Μπλερ, πριν από την εισχώρησή της στον χώρο του πορνό, ήταν νηπιαγωγός και για 3 χρόνια ήταν δασκάλα στο κατηχητικό της ενορίας της, όπου ασχολούνταν με παιδιά ηλικίας 1-6 ετών. Ορισμένες από τις δραστηριότητές της στον συγκεκριμένο χώρο περιελάμβαναν την ανάγνωση χωρίων από τη Βίβλο και την παρακολούθηση σχετικών βίντεο.

## Η συμμετοχή στο The Sex Factor
Η Μπλερ Γουίλιαμς, δεν είχε φιλήσει κανένα αγόρι μέχρι την ηλικία των δεκατεσσάρων ετών, ενώ η πρώτη της φορά που έκανε σεξ ήταν στην ηλικία των δεκαεννέα ετών. Πριν ξεκινήσει την καριέρα της στη βιομηχανία του πορνό και σε ηλικία είκοσι δύο ετών, η Μπλερ συμμετείχε (και αργότερα κέρδισε) στο ριάλιτι σόου *The Sex Factor*. Το *The Sex Factor* ήταν μια τηλεοπτική σειρά ριάλιτι, που παρουσίαζε η πορνοστάρ Άσα Ακίρα και οι διαγωνιζόμενοι αγωνίζονταν για το τελικό έπαθλο του ενός εκατομμυρίου δολαρίων.

## Καριέρα
Το 2015, μόλις ολοκληρώθηκε το ριάλιτι σόου όπου συμμετείχε και κέρδισε η Μπλερ, ξεκίνησε να συμμετέχει σε ταινίες πορνό. Τα είδη ταινιών πορνό όπου έχει συμμετάσχει είναι hardcore, threesome, POV, teen, lesbian, work και striptease. Μερικές από τις πιο διάσημες ταινίες της είναι η Paranormal Sexperiments(2016) και ο Dare Dorm(2016). Επίσης έχει συνεργαστεί με πολλές γνωστές εταιρίες και ιστοσελίδες της βιομηχανίας του πορνό, όπως Brazzers, Vixen, Swallowed.com, BAEB.COM, Evil Angel, Tushy.com και BANG.com. Το 2017 είχε δύο υποψηφιότητες στα βραβεία ερωτικών ταινιών AVN Awards. Έχει κερδίσει ένα βραβείο AVN και ένα Digital Playground Award στην κατηγορία του Deeper Deepthroat. Η Μπλερ Γουίλιαμς έχει ενισχύσει τα στήθη της με επιθέματα σιλικόνης και δεν έχει κανένα τατουάζ πάνω της. Διαθέτει ένα καλογυμνασμένο και καλλίγραμμο σώμα, με μετρήσεις 36D-29-38 και διαθέτει επίσης ένα ζευγάρι γαλάζιων ματιών.

## Παραπομπές


## Πηγές
* http://thelordofporn.com/pornstars/blair-williams+ 

Κατηγορία:Αμερικανίδες ηθοποιοί πορνογραφικών ταινιών
Βόλτα (ποταμός)

thumb|right|350px|Ο Βόλτα και οι τρεις κύριοι παραπόταμοι του, ο Λευκός Βόλτα, ο Κόκκινος Βόλτα και ο Μαύρος Βόλτα
Ο **Βόλτα** είναι ποταμός της Γκάνας και βρίσκεται στη Δυτική Αφρική. Εισέρχεται στην Γκάνα από τα βουνά Bobo-Dioulasso της Μπουρκίνα Φάσο. Το κύριο μέρος του ποταμού αποτελείται από τον Μαύρο Βόλτα, τον Λευκό Βόλτα και τον Κόκκινο Βόλτα. Στα βορειοδυτικά, ο Μαύρος Βόλτα αποτελεί τα διεθνή σύνορα μεταξύ της Ακτής Ελεφαντοστού, της Γκάνας και της Μπουρκίνα Φάσο. Ο Βόλτα ρέει νότια κατά μήκος των υψίπεδων Akwapim-Togoland και εκβάλλει στον Ατλαντικό ωκεανό στον Κόλπο της Γουινέας. Μικρότερος παραπόταμος του Βόλτα είναι ο Ότι, ο οποίος εισέρχεται στη Γκάνα από το Τόγκο στα ανατολικά. Στο Akosombo υπάρχει φράγμα στον Βόλτα με σκοπό την παραγωγή υδροηλεκτρικής ενέργειας. Η ομώνυμη τεχνητή λίμνη εκτείνεται από το Akosombo στα νότια μέχρι το βόρειο τμήμα της χώρας, καθιστώντας την μία από τις μεγαλύτερες τεχνητές λίμνες στον κόσμο.

## Παραπομπές


## Εξωτερικοί σύνδεσμοι
* 

Κατηγορία:Ποταμοί της Γκάνας
X My Heart (τραγούδι)

Το "**X My Heart**" (προφέρεται: "Cross My Heart", Ελληνικά: Σταυρώνω την καρδιά μου) είναι ένα τραγούδι ερμηνευμένο από την Αζέρη τραγουδίστρια Αϊσέλ. Το τραγούδι κυκλοφόρησε ως ψηφιακή λήψη στις 17 Μαρτίου 2018 από την k2id Productions. Είναι γραμμένο από τους Δημήτρη Κοντόπουλο, Σάντρα Μπιούρμαν και Τίμ Μπράν. 

## Eurovision

Το τραγούδι εκπροσώπησε το Αζερμπαϊτζάν στη Eurovision 2018 μετά την εσωτερική επιλογή της Αϊσέλ από τον Αζέρικο φορέα İctimai Television τον Νοέμβριο του 2017. Ο τίτλος του τραγουδιού ανακοινώθηκε στις 3 Μαρτίου 2018, ενώ το ίδιο το τραγούδι κυκλοφόρησε στις 4 Μαρτίου 2018. Το τραγούδι συμμετείχε στον πρώτο ημιτελικό που έλαβε χώρα στις 8 Μαΐου 2018 στη Λισαβόνα της Πορτογαλίας, χωρίς να είναι από τους προκριθέντες της βραδιάς αφού απέτυχε να προκριθεί στον τελικό, κάνοντας αυτή την πρώτη φορά που το Αζερμπαϊτζάν απέτυχε να προκριθεί στον μεγάλο τελικό.

## Λίστα κομματιών
### Ψηφιακή λήψη

## Ιστορικό κυκλοφορίας

## Παραπομπές


Κατηγορία:Τραγούδια του 2018
Κατηγορία:Διαγωνισμός Τραγουδιού Eurovision 2018
Ελίνα Νετσάγιεβα

Η **Ελίνα Νετσάγιεβα** (Εσθονικά: Elina Netšajeva, Ρωσικά: Элина Нечаева, 10 Νοεμβρίου 1991-) είναι Εσθονή σοπράνο.

Η Netšajeva αποφοίτησε από το Γαλλικό Σχολείο του Τάλιν το 2011. Το 2016 αποφοίτησε από την Εστονική Ακαδημία Μουσικής και Θεάτρου με μεταπτυχιακό τίτλο στο κλασσικό τραγούδι. 

Το ντεμπούτο της στο κοινό ήρθε στην τρίτη σεζόν της Eesti otsib superstaari, όπου συμμετείχε, αλλά εξαλείφθηκε στον προκριματικό γύρο των κοριτσιών. Συμμετείχε στον διαγωνισμό ETV Klassikatähed 2014 και ήταν μια από τις τρεις φιναλίστ

Η Netšajeva ήταν μια από τους παρουσιάτριες των ημιτελικών του Eesti Laul 2017, μαζί με τον Marko Reikop.

Στις 3 Μαρτίου 2018, η Elina κέρδισε το Eesti Laul 2018 με το ιταλικό τραγούδι "La Forza" και εκπροσώπησε την Εσθονία στο διαγωνισμό τραγουδιού της Eurovision  Προκρίθηκε στον τελικό, όπου κατέλαβε την 8η θέση με 245 βαθμούς.

## Προσωπική ζωή
Τον Δεκέμβριο του 2017, άλλαξε το όνομα της από Elina Netšajeva σε Elina Nechayeva. Είναι ρωσικής καταγωγής.

## Παραπομπές


Κατηγορία:Εσθονοί τραγουδιστές
Κατηγορία:Συμμετέχοντες στο διαγωνισμό τραγουδιού Eurovision με την Εσθονία
Κατηγορία:Διαγωνισμός Τραγουδιού Eurovision 2018
Κατηγορία:Συμμετέχοντες στη Eurovision
Κατηγορία:Υψίφωνοι
La Forza (τραγούδι)

Το **La Forza** είναι ένα τραγούδι από την Εσθονή τραγουδίστρια Ελίνα Νετσάγιεβα. Το τραγούδι εκπροσώπησε την Εσθονία στη Eurovision 2018. Στον τελικό ΄κατέλαβε την 8η θέση.

## Παραπομπές

Κατηγορία:Τραγούδια του 2018
Ιωάννα Εμμανουέλα της Καστίλης

Η **Ιωάννα Εμμανουέλα** (1339 - 27 Μαρτίου 1381) από τον Οίκο της Ιβρέας-Καστίλης ήταν κόρη του Πρίγκιπα της Βιγιένα και με τον γάμο της έγινε βασίλισσα της Καστίλης.

## Βιογραφία
Ήταν κόρη του Ιωάννη Εμμανουήλ της Βιγιένα και της 1ης συζύγου του Μπλάνκα δε λα Θέρδα υ Λάρα, κόρης του Φερδινάνδου δε λα Θέρδα, Διαδόχου της Καστίλης.

Ήδη πριν από το γάμο με τον Eρρίκο Β΄, η Ιωάννα Εμμανουέλα ήταν η κληρονόμος της Escalona και της Peñafiel, εκτός από τη Βισκάγια, μια κληρονομιά που έλαβε από τη μητέρα της. Η μεγαλύτερη αδελφή της, Κωνσταντία Εμμανουέλα, παντρεύτηκε τον Πέτρο της Πορτογαλίας, με τον οποίο είχαν την ίδια ηλικία αλλά πέθανε πριν γίνει βασιλιάς. Είχε ένα γιο που ήταν βασιλιάς της Πορτογαλίας, τον Φερδινάνδο Α΄.

Στις 27 Ιουλίου 1350 η Ιωάννα Εμμανουέλα παντρεύτηκε στο βασιλικό παλάτι της Σεβίλλης μυστικά τον Ερρίκο, νόθο γιο του Αλφόνσου ΙΑ΄ της Καστίλης και της Ελεονώρας δε Γκουθμάν. Ο Ερρίκος έγινε το 1369 κυρίαρχος της Καστίλης, όταν σκότωσε τον αδελφό του Πέτρο μετά τη μάχη του Μοντιέλ.

Η Ιωάννα Εμμανουέλα χήρεψε το 1379, αποσύρθηκε στη Σαλαμάνκα, όπου και πέθανε στις 27 Μαρτίου 1381 και θάφτηκε στο Τολέδο, στο μοναστήρι της Αγίας Μαρίας.

## Οικογένεια
Παντρεύτηκε τον Ερρίκο Β΄ της Καστίλης, ιδρυτή του κλάδου των Τραστάμαρα, και είχε τέκνα:
* Ιωάννης Α΄ 1358-1390, Βασιλιάς της Καστίλης.
* Ελεονώρα, παντρεύτηκε τον Κάρολο Γ΄ της Ναβάρρας.
* Ιωάννα.

## Παραπομπές

Κατηγορία:Βασιλομήτωρ
Κατηγορία:Ινφάντας της Καστίλλης
Κατηγορία:Βασίλισσες της Καστίλλης
Κατηγορία:Βασίλισσες της Γαλικίας
Κατηγορία:Βασίλισσες του Λεόν
Χθόνιος πλανήτης

Οι **χθόνιοι πλανήτες** είναι μια υποθετική κατηγορία ουράνιων αντικειμένων που προκύπτουν από την αφαίρεση της ατμόσφαιρας και των εξωτερικών στρώσεων του υδρογόνου και του ηλίου ενός αέριου γίγαντα, η οποία ονομάζεται υδροδυναμική διαφυγή. Αυτή η ατμοσφαιρική απογύμνωση είναι ένα πιθανό αποτέλεσμα εγγύτητας με ένα αστέρι. Ο υπόλοιπος βραχώδης ή μεταλλικός πυρήνας θα μοιάζει με έναν επίγειο πλανήτη από πολλές απόψεις.

## Παραπομπές


Κατηγορία:Υποθετικοί τύποι πλανητών
Μαρσουπιλαμί

Το **Μαρσουπιλαμί** είναι ένα φανταστικό παρδαλό ζώο, το οποίο ζει στο δάσος της Παλούμπια. Τα άλμπουμ του πρωτοεκδόθηκαν στο Βέλγιο μάζι με το περιοδικό σπιρού. Στην Ελλάδα έχουν εκδοθεί 8 τεύχη από τη ΜΑΜΟΥΘΚΟΜΙΞ:

# ~Η ουρά του Μαρσουπιλαμί~
# ~Ένα μωρό στην άκρη του κόσμου~
# ~Άρης ο μαύρος~
# ~Η γύρη του όρους Φαγουράντο~
# ~Μπέιμπι Πρινς~
# ~Φορντλανδία~
# ~Ο χρυσός της Μποαβίστα~
# ~Ο ναός της Μποαβίστα~

Στις δυτικές χώρες έχουν εκδοθεί 30 τεύχη, τα οποία ως επί το πλείστον είναι Γαλλικά και Ολλανδικά.

## Η ομώνυμη σειρά κινουμένων σχεδίων
Οι περιπέτειες του Μαρσουπιλαμί έγιναν και σειρά κινουμένων σχεδίων η οποία στην Ελλάδα μεταδόθηκε από το Alter Channel.

## Εμφάνιση και συμπεριφορά
αριστερά|μικρογραφία|Η ουρά του Μαρσουπιλαμί
Το Μαρσουπιλαμί είναι ένα πλάσμα κίτρινο με μαύρες κηλίδες σαν λεοπάρδαλη, με αυτιά που μοιάζουν με σκύλου. Τα αρσενικά Μαρσουπιλαμί έχουν μια απίστευτα μακριά, δυνατή και εύκαμπτη ουρά, που χρησιμοποιείται για σχεδόν κάθε εργασία. Τα θηλυκά Μαρσουπιλαμί έχουν πολύ πιο κοντή ουρά, αλλά ακόμα μακριά σε σύγκριση με τα πραγματικά ζώα. Τόσο το αρσενικό όσο και το θηλυκό μπορούν να χρησιμοποιήσουν την ουρά τους ως όπλο, σφίγγοντας το άκρο σε μια γροθιά και το υπόλοιπο της ουράς σε μια σπείρα σαν ελατήριο για μέγιστη δύναμη. Επίσης, σε αντίθεση με τα αρσενικά, τα θηλυκά περπατούν στις άκρες των ποδιών τους. Όταν το ζώο αναπηδά, κάνει έναν ήχο ελατηρίου. Ακόμη τα αρσενικά σχεδιάζονται με τα μάτια τους όχι τελείως διαχωρισμένα, σαν να έχουν συγχωνευθεί οι σκληροί χιτώνες και των δύο ματιών, ενώ τα θηλυκά σχεδιάζονται με δύο εντελώς ξεχωριστά μάτια. Τα θηλυκά Μαρσουπιλαμί έχουν επίσης διαφορετική φωνή σε σύγκριση με τα αρσενικά. Τα αρσενικά λένε «χούμπα» τις περισσότερες φορές, ενώ τα θηλυκά «χούμπι». Όπως οι παπαγάλοι και ορισμένα άλλα πουλιά, το Μαρσουπιλαμί μπορεί επίσης να μιμηθεί την ανθρώπινη ομιλία και όπως ένα αμφίβιο μπορεί να αναπνέει τόσο κάτω από το νερό όσο και στην ξηρά.

Κατηγορία:Χαρακτήρες κόμικς
Κατηγορία:Σειρές anime
Ότι (ποταμός)

thumb|right|350px|Ο Βόλτα και οι τέσσερις κύριοι παραπόταμοι του, ο Λευκός Βόλτα, ο Κόκκινος Βόλτα, ο Μαύρος Βόλτα και ο Ότι
Ο **Ότι** ή **Πεντζαρί** είναι ποταμός στη Δυτική Αφρική. Πηγάζε από την Μπουρκίνα Φάσο, διέρχεται από το Μπενίν και το Τόγκο και εκβάλλει στη λίμνη Βόλτα στην Γκάνα. Ο ποταμός Ότι έχει μήκος περίπου 520 χιλιόμετρα. Οι εκβολές του Ότι ήταν στο ποταμό Βόλτα, αλλά με τη δημιουργία της τεχνητής λίμνης Βόλτα στη Γκάνα εκβάλλει πλέον σε αυτή.

## Παραπομπές


## Εξωτερικοί σύνδεσμοι
* 

Κατηγορία:Διεθνείς ποταμοί
Κατηγορία:Ποταμοί της Γκάνας
Κατηγορία:Ποταμοί του Μπενίν
Κατηγορία:Ποταμοί της Μπουρκίνα Φάσο
Κατηγορία:Ποταμοί του Τόγκο
Πρωτοαστέρας

Ένας **πρωτοαστέρας** είναι ένα πολύ νεαρό αστέρι που συγκεντρώνει ακόμη μάζα από το μητρικό μοριακό νέφος του. Η πρωτοαστρική φάση είναι η αρχαιότερη στη διαδικασία της αστρικής εξέλιξης. Για ένα αστέρι μίας ηλιακής μάζας διαρκεί περίπου 1.000.000 χρόνια. Η φάση αρχίζει όταν ένα μοριακό νέφος καταρρέει πρώτα κάτω από τη δύναμη της αυτο-βαρύτητας. Τελειώνει όταν ο πρωτοαστέρας ανατινάξει το αέριο και αποκαλυφθεί ως ένας οπτικά ορατός αστέρας προ-κύριας ακολουθίας, ο οποίος αργότερα συστέλλεται για να γίνει αστέρας κύριας ακολουθίας.

## Ιστορία
Η σύγχρονη εικόνα των πρωτοαστέρων, που συνοψίζεται παραπάνω, προτάθηκε αρχικά από τον Τσουσίρο Χαγιάσι το 1966. Στα πρώτα υποδείγματα, το μέγεθος των πρωτοαστέρων υπερεκτιμήθηκε σε μεγάλο βαθμό. Οι επακόλουθοι αριθμητικοί υπολογισμοί διευκρίνισαν το ζήτημα και έδειξαν ότι οι πρωτοαστέρες είναι μόνο μέτρια μεγαλύτεροι από τους αστέρες κύριας ακολουθίας της ίδιας μάζας. Αυτό το βασικό θεωρητικό αποτέλεσμα επιβεβαιώθηκε από τις παρατηρήσεις, οι οποίες βρίσκουν ότι οι μεγαλύτεροι αστέρες προ-κύριας ακολουθίας έχουν επίσης μέτριο μέγεθος.

## Συλλογή

## Σημειώσεις


## Εξωτερικοί σύνδεσμοι
* Planet-Forming Disks Might Put Brakes On Stars (SpaceDaily) Jul 25, 2006
* Planets could put the brakes on young stars Lucy Sherriff (The Register) Thursday 27 July 2006 13:02 GMT
* Why Fast-Spinning Young Stars Don't Fly Apart (SPACE.com) 24 July 2006 03:10 pm ET

Κατηγορία:Σχηματισμός των αστεριών
Κατηγορία:Είδη αστέρων
Μάγκνους της Σαξονίας-Λάουενμπουργκ

O **Μάγκνους**, γερμ. Magnus (1390 - 1452) από τον Οίκο των Ασκάνια ήταν επίσκοπος του Κάμιν (1410-1424) και του Χίλντεσχαϊμ.

## Βιογραφία
Ήταν γιος του Ερρίκου Δ΄, δούκα της Σαξονίας-Λάουενμπουργκ και της Σοφίας των Γουέλφων, κόρης του Μάγκνους Β΄, δούκα του Μπράουνσβαϊγκ-Βολφενμπύτελ.

Αδελφοί του ήταν οι Ερρίκος Ε΄, Ιωάννης Δ΄, Βερνάρδος Β΄, δούκες της Σαξονίας-Λάουενμπουργκ και ο Αλβέρτος, μέλος του Συλλόγου του καθεδρικού του Χίλντεσχαϊμ. Διαδέχθηκε στην επισκοπή του Κάμιν τον Νικόλαο Μποκ του Σίππενμπαϊλ. Το 1452 απεβίωσε σε ηλικία 62 ετών και τον διαδέχθηκε ο Ζίγκφριντ Β΄ Μποκ.

## Πηγές
* Hans-Georg Aschoff (1987), "Magnus, Herzog von Sachsen-Lauenburg", Neue Deutsche Biographie (NDB) (γερμ.), 15, Berlin: Duncker & Humblot, pp. 663–664; (full text online)

## Παραπομπές


Κατηγορία:Οίκος των Ασκάνια
Κατηγορία:Επίσκοποι του 15ου αιώνα
Βερνάρδος Β΄ της Σαξονίας-Λάουενμπουργκ

Ο **Βερνάρδος Β΄**, γερμ. Bernhard ΙΙ (1385/92 - 16 Ιουλίου 1463) από τον Οίκο των Ασκάνια ήταν δούκας της Σαξονίας-Λάουενμπουργκ (1426-1463).

## Βιογραφία
Ήταν γιος του Ερρίκου Δ΄, δούκα της Σαξονίας-Λάουενμπουργκ και της Σοφίας, κόρης του Μάγκνους Β΄, δούκα του Μπράουνσβαϊγκ-Λύνεμπουργκ.

Το 1463 απεβίωσε σε ηλικία 71 ετών.

## Οικογένεια
Νυμφεύτηκε το 1428 την Αδελαΐδα, κόρη του Μπόγκισλαβ Η΄ δούκα της Πομερανίας και είχε τέκνα:
* Σοφία 1428-1473, παντρεύτηκε τον Γκέρχαρντ Ζ΄ δούκα του Γύλιχ-Μπεργκ.
* Ιωάννης Ε΄ 1439-1507, δούκας της Σαξονίας-Λάουενμπουργκ.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 377. ISBN 978-3-529-02606-5

## Αναφορές σε πηγές


Κατηγορία:Οίκος των Ασκάνια
Μίρα Σορβίνο

Η **Μίρα Κάθριν Σορβίνο** (),(γενν. 28 Σεπτεμβρίου 1967) είναι Αμερικανίδα ηθοποιός.

## Βιογραφία
Γεννήθηκε το 1967 στη Νέα Υόρκη και είναι κόρη του ιταλικής καταγωγής ηθοποιού Πολ Σορβίνο. 

Το 1995 έπαιξε στην ταινία *[[Ακαταμάχητη Αφροδίτη]]* του Γούντι Άλεν και κέρδισε Όσκαρ και Χρυσή Σφαίρα Β' Γυναικείου Ρόλου, ενώ προτάθηκε για SAG και BAFTA. Στη συνέχεια, έπαιξε σε ταινίες όπως το *Mimic* του Γκιγιέρμο Ντελ Τόρο και το *Romy and Michele's High School Reunion*.  Στην τηλεόραση έχει εμφανιστεί σε σειρές όπως *Will & Grace* και *[[House M.D.]]*.

Από το 1996 ως το 1998 είχε σχέση με τον Κουέντιν Ταραντίνο και από το 2004 είναι παντρεμένη με τον ηθοποιό Κρίστοφερ Μπάκους.

## Παραπομπές


Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβευμένες με Όσκαρ Β' Γυναικείου Ρόλου
Κατηγορία:Βραβευμένες με Χρυσή Σφαίρα Β΄ Γυναικείου Ρόλου
Κατηγορία:Ιταλοαμερικανοί
Ιωάννης Ε΄ της Σαξονίας-Λάουενμπουργκ

Ο **Ιωάννης Ε΄**, γερμ. Johann V (18 Ιουλίου 1439 – 15 Αυγούστου 1507) από τον Οίκο των Ασκάνια ήταν δούκας της Σαξονίας-Λάουενμπουργκ (1439-1507).

## Βιογραφία
Ήταν ο μόνος γιος του Βερνάρδου Β΄, δούκα της Σαξονίας-Λάουενμπουργκ και της Αδελαΐδας, κόρης του Μπόγκισλαβ Η΄, δούκα της Πομερανίας-Στολπ.

Το 1507 απεβίωσε σε ηλικία 68 ετών και τον διαδέχθηκε ο πρωτότοκος γιος του Μάγκνους Α΄.

## Οικογένεια
Νυμφεύτηκε το 1464 τη Δωροθέα των Χοεντσόλερν, κόρη του Φρειδερίκου Β΄, εκλέκτορα του Βρανδεμβούργου και είχε τέκνα:
* Σοφία απεβ. 1497, παντρεύτηκε τον Αντώνιο του Σάουενμπουργκ
* Μάγκνους Α΄ 1470-1543, δούκας της Σαξονίας-Λάουενμπουργκ
* Βερνάρδος απεβ. 1524, μέλος του Συλλόγου (canon) του καθεδρικού στην Κολωνία και το Μαγδεβούργο
* Ερρίκος 1472-1522, επίσκοπος του Χίλντεσχαϊμ και του Μύνστερ
* Ιωάννης Δ΄ 1483-1547, επίσκοπος του Χίλντεσχαϊμ
* Άννα απεβ. 1504, παντρεύτηκε τον Ιωάννη, κόμη του Λίνταου-Ρουπίν και μετά τον Φρειδερίκο, κόμη του Σπίγκελμπεργκ
* Φρειδερίκος απεβ. πριν το 1501
* Ροδόλφος απεβ. 1503
* Αικατερίνη, μοναχή των Κιστερκιανών στο Ράινμπεκ
* Ελισάβετ 1489-1541, παντρεύτηκε τον Ερρίκο Δ΄, δούκα του Μπράουνσβαϊγκ-Γκρουμπενχάγκεν

Από μια μη νόμιμη σχέση είχε τέκνο:
* (Νόθος) Βερνάρδος απεβ. 1549, βοηθός επίσκοπος στο Μύνστερ και τιτουλάριος επίσκοπος στη Πτολεμαΐδα της Φοινίκης (Άκρας)

## Πηγές
* Elke Freifrau von Boeselager, „Das Land Hadeln bis zum Beginn der frühen Neuzeit", in: Geschichte des Landes zwischen Elbe und Weser: 3 vols., Hans-Eckhard Dannenberg und Heinz-Joachim Schulze (eds.), Stade: Landschaftsverband der ehem. Herzogtümer Bremen und Verden, 1995 and 2008, vol. I 'Vor- und Frühgeschichte' (1995), vol. II 'Mittelalter (einschl. Kunstgeschichte)' (1995), vol. III 'Neuzeit (2008)', (=Schriftenreihe des Landschaftsverbandes der ehem. Herzogtümer Bremen und Verden; vols. 7–9), ISBN (vol. I) ISBN 978-3-9801919-7-5, (vol. II) ISBN 978-3-9801919-8-2, (vol. III) ISBN 978-3-9801919-9-9, vol. II: pp. 321-388.
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389. ISBN 978-3-529-02606-5
* Karl Ernst Hermann Krause (1881), "Johann III. (Erzbischof von Bremen)", Allgemeine Deutsche Biographie (ADB) (in German), 14, Leipzig: Duncker & Humblot, pp. 183–185
* Michael Schütz, "Die Konsolidierung des Erzstiftes unter Johann Rode", in: Geschichte des Landes zwischen Elbe und Weser: 3 vols., Hans-Eckhard Dannenberg and Heinz-Joachim Schulze (eds.), Stade: Landschaftsverband der ehem. Herzogtümer Bremen und Verden, 1995 and 2008, vol. I 'Vor- und Frühgeschichte' (1995), vol. II 'Mittelalter (einschl. Kunstgeschichte)' (1995), vol. III 'Neuzeit (2008)', (=Schriftenreihe des Landschaftsverbandes der ehem. Herzogtümer Bremen und Verden; vols. 7–9), ISBN (vol. I) ISBN 978-3-9801919-7-5, (vol. II) ISBN 978-3-9801919-8-2, (vol. III) ISBN 978-3-9801919-9-9, vol. II: σσ. 263–278.

## Παραπομπές


Κατηγορία:Οίκος των Ασκάνια
Διοργανώσεις Ε.Σ.Κ. Ανατολικής Στερεάς και Εύβοιας 1996–97

Για την **περίοδο 1996–97**, η Ένωση Σωματείων Καλαθόσφαιρας Ανατολικής Στερεάς και Εύβοιας (Ε.Σ.Κ.Α.Σ.Ε.) είναι η διοργανώτρια αρχή, υπεύθυνη για τη διεξαγωγή των καθιερωμένων διοργανώσεων καλαθοσφαίρισης στην Περιφέρεια Στερεάς Ελλάδας.

Η πρωταθλήτρια ομάδα της Α΄ Κατηγορίας ανδρών λαμβάνει μέρος στο Πανελλήνιο Ειδικό Πρωτάθλημα Ανόδου για την Γ΄ Εθνική και η πρωταθλήτρια ομάδα της Κατηγορίας γυναικών στο Πανελλήνιο Ειδικό Πρωτάθλημα Ανόδου για την Β΄ Εθνική.
## Οργάνωση και πρωταθλητές

Η δομή του πρωταθλήματος και οι πρωταθλητές της Ε.Σ.Κ. Ανατολικής Στερεάς και Εύβοιας είναι η εξής:

* Α΄ Κατηγορία Ανδρών (10 ομάδες): Γ.Σ. Ιτέας
* Β΄ Κατηγορία Ανδρών (; ομάδες): 
* Γ΄ Κατηγορία Ανδρών (; ομάδες): Α.Ο. Καμένων Βούρλων
* Κατηγορία Εφήβων (; ομάδες): Α.Γ.Ε. Χαλκίδα
* Κατηγορία Παίδων (; ομάδες): Γ.Σ. Κάδμος Θήβας

* Κατηγορία Γυναικών (; ομάδες): Α.Σ. Άρης Θήβας
* Κατηγορία Νεανίδων (; ομάδες): Α.Σ. Άρης Θήβας
* Κατηγορία Κορασίδων (; ομάδες): Α.Σ. Άρης Θήβας
* Κατηγορία Μίνι (; ομάδες): 

## Α΄ Κατηγορία Ανδρών
Στην Α΄ Κατηγορία μετείχαν 10 ομάδες. Ο Γ.Σ. Ιτέας κατέκτησε το πρωτάθλημα και την συμμετοχή στο Πρωτάθλημα Ανόδου για την Γ΄ Εθνική.
### Βαθμολογία
#### Κανονική Περίοδος

#### Playoffs

## Παραπομπές


## Εξωτερικοί σύνδεσμοι
*Θηβαϊκός Τύπος (7-7-1997 έως 30-3-1999), Έτος 7ο, Αρ. φύλλου 167 - 4 Ιουλίου 1997, σελ 4, στην Ψηφιακή Βιβλιοθήκη της Δημόσιας Κεντρικής Βιβλιοθήκης Λεβαδείας 



1996 1997
Ανατολικη Στερεα Ευβοια
Ανατολικη Στερεα Ευβοια
Συνταγματάρχης Λιάπκιν

Το βιβλίο ***Συνταγματάρχης Λιάπκιν*** είναι το πρώτο ψυχογραφικό μυθιστόρημα που έγραψε ο Καραγάτσης σε ηλικία 25 ετών και ανήκει στην κλασική νεοελληνική πεζογραφία. Εκδόθηκε για πρώτη φορά το 1933 και αποτελεί το πρώτο μέρος της τριλογίας με τίτλο *Εγκλιματισμός κάτω απ' τον Φοίβο*, η οποία συμπληρώνεται από τον *[[Γιούγκερμαν (βιβλίο)|Γιούγκερμαν]]* και την *Μεγάλη Χίμαιρα*.

## Πλοκή
Το μυθιστόρημα αφορά έναν πρώην Ρώσο Συνταγματάρχη, του Λευκού Στρατού που μετά την Οκτωβριανή Επανάσταση του 1917, πολέμησε ενάντια στους Μπολσεβίκους. Αναγκάστηκε να διαφύγει προς την Ελλάδα, χάνοντας αξιώματα, το σπίτι και την κόρη του. Φτάνει τελικά στον θεσσαλικό κάμπο, όπου ξαναρχίζει τη ζωή του από το μηδέν. Εκεί καταφέρνει να διοριστεί επιστάτης της Γεωργικής Σχολής στη Λάρισα. Ο Λιάπκιν, πάντοτε δέσμιος του αλκοόλ και των παθών του, θα ξαναπαντρευτεί, θα τεκνοποιήσει, θα δουλέψει σκληρά, όμως το ένοχο παρελθόν θα τον ξαναβρεί.

## Κριτική
Ο Καραγάτσης μέσα από τον *Συνταγματάρχη Λιάπκιν* πραγματεύεται την οπτική των Ρώσων εμιγκρέδων, την Μπολσεβικική Επανάσταση και τον αντίκτυπό της στην Ελλάδα του 1930. Ο Καραγάτσης δεν ωραιοποιεί τις καταστάσεις αλλά καταγράφει μέσα από τον Λιάπκιν τις απόψεις του, σχετικά με τον κομμουνισμό. Μέσα από τον πρωταγωνιστή, αναδεικνύει την κομμουνιστική βία και τρομοκρατία της Ρωσικής Επανάστασης, στεκούμενος όμως επικριτικά και στο τσαρικό καθεστώς.

## Μεταφορά στην τηλεόραση
Το βιβλίο γυρίστηκε σε τηλεοπτική σειρά με ομώνυμο τίτλο, η οποία προβλήθηκε στο κανάλι της ΥΕΝΕΔ την περίοδο 1978-1979. Πρωταγωνιστής της σειράς στον ρόλο του Συνταγματάρχη Λιάπκιν ήταν ο  Πέτρος Φυσσούν.

## Παραπομπές

Κατηγορία:Μυθιστορήματα του Μ. Καραγάτση
Άννα Λεστσίνσκα

Η **Άννα Λεστσύνσκα** (25 Μαΐου 1699 - 20 Ιουνίου 1717), ήταν Πολωνή ευγενής από την οικογένεια Λεστσύνσκι.

## Ζωή
Η *Μαριάννα "Άννα"* ήταν η μεγαλύτερη κόρη του Στανισλάου Λεστσύνσκι (ο οποίος έγινε βασιλιάς της Πολωνίας το 1704 και αργότερα δούκας της Λωρραίνης) και της συζύγου του, Αικατερίνης Οπαλίνσκα, κόρης του Ιωάννη Καρόλου Οπαλίνσκι, στάροστ και καστελάνου του Πόζναν. Έλαβε το όνομά της από την εκ πατρός γιαγιά της.

Η μοναδική αδελφή της, η Μαρία Λεστσύνσκα, γεννήθηκε το 1703 και αργότερα έγινε βασίλισσα της Γαλλίας ως σύζυγος του Λουδοβίκου ΙΕ΄. Μεταξύ των δύο θυγατέρων τού Στανισλάου, η Άννα φαίνεται να ήταν η αγαπημένη του. Έλαβε μια προσεκτική εκπαίδευση.

Η Άννα πέθανε από πνευμονία σε ηλικία δεκαοκτώ ετών στο μοναστήρι Gräfinthal, στην περιοχή Mandelbachtal. Oι γιατροί που κλήθηκαν στο κρεβάτι της από τον πατέρα της, πιθανόν επιτάχυναν το θάνατό της, πολλαπλασιάζοντας την αιμορραγία.

Ο θάνατός της προκάλεσε μεγάλη στενοχώρια την οικογένεια Λεστσύνσκι, ειδικά τον πατέρα της. Ο βασιλιάς Στανίσλαος ζήτησε από τη δεύτερη κόρη του, Μαρία, να μην προφέρει ξανά το όνομα της Άννας μπροστά του. Εκείνη υπάκουσε σε αυτές τις οδηγίες προσεκτικά, ακόμη και μπροστά στον σύζυγό της, βασιλιά Λουδοβίκο ΙΕ΄, που χρόνια αργότερα έμαθε έκπληκτος ότι η Μαρία είχε μία αδελφή.

## Παραπομπές

Κατηγορία:Πολωνές πριγκίπισσες
Αθηνά Κουστένη

Η δρ. **Αθηνά Κουστένη** είναι αστροφυσικός και ειδικεύεται στην πλανητολογία. Γαλλίδα και Ελληνίδα υπήκοος, είναι διευθύντρια έρευνας στο Εθνικό Κέντρο Επιστημονικής Έρευνας (CNRS), στο LESIA (Laboratoire d'études spatiales et d'instrumentation en astrophysique), στο Παρατηρητήριο των Παρισίων, στο Meudon. Συμμετέχει και διευθύνει έργα διαστημικής αποστολής για τον Ευρωπαϊκό Οργανισμό Διαστήματος (ESA) και για τη NASA. Η εστίασή της είναι στους γιγαντιαίους πλανήτες αερίου (Κρόνος, Δίας) και τα φεγγάρια τους, και θεωρείται ειδικός σχετικά με το δορυφόρο του πλανήτη Κρόνου, Τιτάνα.

Γεννήθηκε στην Αθήνα το 1961 και μετακόμισε στο Παρίσι, όπου έλαβε μεταπτυχιακό δίπλωμα αστροφυσικής και διαστημικών τεχνικών στο Πανεπιστήμιο Pierre και Marie Curie (UPMC), Paris 6, το 1986 και μεταπτυχιακό τίτλο αγγλικής λογοτεχνίας , στο Πανεπιστήμιο του Παρισιού ΙΙΙ: Sorbonne Nouvelle, το 1987. Η Αθηνά Κουστένη υπερασπίστηκε τη διδακτορική της διατριβή για την αστροφυσική και τις διαστημικές τεχνικές "Η ατμόσφαιρα του Τιτάνα από τις υπέρυθρες παρατηρήσεις του Voyager" στο Πανεπιστήμιο Pierre και Marie Curie (UPMC) , όπου το 1996 πήγε για να αποκτήσει ένα Habilitation to Direct Research (HDR).

## Βραβεία και τιμές
Η Αμερικανική Αστρονομική Εταιρεία απένειμε στην Κουστένη το «Βραβείο Χάρολντ Μασούρσκι».

Λεγεώνα της Τιμής, της Γαλλίας (Chevalier de la Légion d'honneur)

## Παραπομπές


Κατηγορία:Έλληνες αστρονόμοι
Ντασογκούζ

Το **Ντασογκούζ** (ρωσικά: Дашогу́з, περίπου "πηγή πέτρας" στα τουρκμενικά), πρώην γνωστό ως **Τασαούζ** (μέχρι το 1992, ρωσικά: Ташау́з) και **Ντασχοβούζ** (1992-1999, ρωσικά: Дашхову́з), είναι μια πόλη στο βόρειο Τουρκμενιστάν και πρωτεύουσα της επαρχίας Ντασογκούζ. Τα σύνορα με το Ουζμπεκιστάν είναι περίπου 10 χιλιόμετρα μακριά. 

## Γεωγραφία
Βρίσκεται σε γεωγραφικό πλάτος 41.833° βόρεια, γεωγραφικό μήκος 59.9667° ανατολικά, και βρίσκεται σε υψόμετρο 88 μέτρων. Απέχει περίπου 767 χιλιόμετρα από το Νούκους στο Ουζμπεκιστάν και 460 χλμ. από το Ασγκαμπάτ. Στην κοντινή λίμνη Σαρικαμίς υπάρχουν 65 διαφορετικές ποικιλίες ψαριού.

### Κλίμα
Το Ντασογκούζ έχει ένα κρύο ερημικό κλίμα (τύπος BWk, σύμφωνα με την κλιματική ταξινόμηση Κέππεν), με ζεστά καλοκαίρια. Οι χειμώνες είναι σχετικά μικροί, αλλά αρκετά κρύοι. Η βροχόπτωση είναι σπάνια καθ΄όλη τη διάρκεια του έτους, με μέσο όρο 100 χιλιοστόμετρων.

## Δημογραφικά στοιχεία
Ο πληθυσμός του Ντασογκούζ είναι 275.278 κάτοικοι, σύμφωνα με την εκτίμηση απογραφής του 2012. Είναι κατά κύριο λόγο Τουρκμένοι και Ουζμπέκοι, με μικρότερους αριθμούς Ρώσων, Κορεατών, Καρακαλπάκων και Τάταρων. Ένας μεγάλος αριθμός βίαια εκτοπισμένων από τον πρώην Ισόβιο Πρόεδρο Σαπαρμουράτ Νιγιαζόφ έχουν επανεγκατασταθεί σε περιοχές κοντά στην πόλη.

## Ιστορία
Νωρίς στην ιστορία της, ήταν μια δημοφιλής στάση στο Δρόμο του Μεταξιού επειδή είχε μια πηγή, εξ ου και το όνομά της. Ιδρύθηκε ως φρούριο με το όνομα Τασαούζ στις αρχές του 19ου αιώνα από τους Ρώσους. Μετά την ανεξαρτησία, το όνομα άλλαξε στην τουρκμενική μορφή Ντασχοβούζ το 1992 και μετονομάστηκε σε Ντασογκούζ με εντολή του προέδρου Νιγιαζόφ το 1999. Η σύγχρονη πόλη είναι Σοβιετικού τύπου με πολλά μνημεία και μουσεία που λειτουργούν ως τοπικά διοικητικά και πολιτιστικά κέντρα και ως σιδηροδρομική διασταύρωση.

## Μεταφορές
Το αεροδρόμιο Ντασογκούζ παρέχει σύνδεση με τα αεροδρόμια Ασγκαμπάτ, Μαρί, Τουρκμεναμπάτ, Μπαλκαναμπάτ, Τουρκμένμπασι με την Turkmenistan Airlines.

## Διάφορα
Το Ντασογκούζ είναι η κύρια πύλη τουριστών που επισκέπτονται το Μνημείο Παγκόσμιας Κληρονομιάς της Ουνέσκο Κόνια-Ουργκέντς. Μερικά από τα κύρια γεωργικά προϊόντα της περιοχής είναι το βαμβάκι και η γιούτα, τα οποία μπορούν να καλλιεργηθούν λόγω της εγγύτητας της πόλης με τον ποταμό Άμου Ντάρια. Είναι επίσης η έδρα του ποδοσφαιρικού συλλόγου Τουράν Ντασογκούζ.

Στις 5 Σεπτεμβρίου 1998, ένας μετεωρίτης H5 βάρους περίπου 7 κιλών έπεσε στο Ντασογκούζ.

## Αξιοσημείωτα άτομα
* Κακάγιεφ Γιακσιγκέλντι (1959-) - πολιτικός και υπουργός πετρελαίου

## Αθλητισμός
Η πόλη διαθέτει 2 γήπεδα: το στάδιο Σπορτ Τοπλούμι και το στάδιο Γκαρασιζλίκ.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Τουρκμενιστάν
Μάγκνους Α΄ της Σαξονίας-Λάουενμπουργκ

Ο **Μάγκνους Α΄**, γερμ. Magnus I (1 Ιανουαρίου 1470 - 1 Αυγούστου 1543) από τον Οίκο των Ασκάνια ήταν δούκας της Σαξονίας-Λάουενμπουργκ (1507-1543).

## Βιογραφία
Ήταν ο πρωτότοκος γιος του Ιωάννη Ε΄ δούκα της Σαξονίας-Λάουενμπουργκ και της Δωροθέας των Χοεντσόλερν, κόρης του Φρειδερίκου Β΄ εκλέκτορα του Βρανδεμβούργου.

Το 1543 απεβίωσε στο Ράτσεμπουργκ σε ηλικία 73 ετών και τον διαδέχθηκε ο πρωτότοκος γιος του Φραγκίσκος Α΄.

## Οικογένεια
Νυμφεύτηκε την Αικατερίνη των Γουέλφων, κόρη του Ερρίκου Δ΄ δούκα του Μπράουνσβαϊγκ-Λύνεμπουργκ και είχε τέκνα:
* Φραγκίσκος Α΄ 1510-1581, δούκας της Σαξονίας-Λάουενμπουργκ.
* Δωροθέα 1511-1571, παντρεύτηκε τον Χριστιανό Γ΄ της Δανίας.
* Αικατερίνη 1513-1535, παντρεύτηκε τον Γουσταύο Α΄ της Σουηδίας
* Κλάρα 1518-1576, παντρεύτηκε τον Φραγκίσκο δούκα του Μπράουνσβαϊγκ-Λύνεμπουργκ.
* Σοφία 1521-1571, παντρεύτηκε τον Αντώνιο Α΄, κόμη του Όλντενμπουργκ.
* Ούρσουλα π. 1523-1577, παντρεύτηκε τον Ερρίκο Ε΄, δούκα του Μεκλεμβούργου.

## Πηγές
* Elke Freifrau von Boeselager, „Das Land Hadeln bis zum Beginn der frühen Neuzeit", in: Geschichte des Landes zwischen Elbe und Weser: 3 vols., Hans-Eckhard Dannenberg und Heinz-Joachim Schulze (eds.), Stade: Landschaftsverband der ehem. Herzogtümer Bremen und Verden, 1995 and 2008, vol. I 'Vor- und Frühgeschichte' (1995), vol. II 'Mittelalter (einschl. Kunstgeschichte)' (1995), vol. III 'Neuzeit (2008)', (=Schriftenreihe des Landschaftsverbandes der ehem. Herzogtümer Bremen und Verden; vols. 7–9), ISBN (vol. I) ISBN 978-3-9801919-7-5, (vol. II) ISBN 978-3-9801919-8-2, (vol. III) ISBN 978-3-9801919-9-9, vol. II: pp. 321–388.
* Otto von Heinemann (1884), "Magnus I. Herzog von Sachsen-Lauenburg", Allgemeine Deutsche Biographie (ADB) (γερμ.), 20, Leipzig: Duncker & Humblot, pp. 72–
* Karl Ernst Hermann Krause (1881), "Johann III. (Erzbischof von Bremen)", Allgemeine Deutsche Biographie (ADB) (γερμ.), 14, Leipzig: Duncker & Humblot, pp. 183–185
* Karl Schleif, Regierung und Verwaltung des Erzstifts Bremen, Hamburg: no publ., 1972, (=Schriftenreihe des Landschaftsverbandes der ehemaligen Herzogtümer Bremen und Verden; vol. 1), zugl.: Hamburg, Univ., Diss., 1968.
* Michael Schütz, "Die Konsolidierung des Erzstiftes unter Johann Rode", in: Geschichte des Landes zwischen Elbe und Weser: 3 vols., Hans-Eckhard Dannenberg and Heinz-Joachim Schulze (eds.), Stade: Landschaftsverband der ehem. Herzogtümer Bremen und Verden, 1995 and 2008, vol. I 'Vor- und Frühgeschichte' (1995), vol. II 'Mittelalter (einschl. Kunstgeschichte)' (1995), vol. III 'Neuzeit (2008)', (=Schriftenreihe des Landschaftsverbandes der ehem. Herzogtümer Bremen und Verden; vols. 7–9), ISBN (vol. I) ISBN 978-3-9801919-7-5, (vol. II) ISBN 978-3-9801919-8-2, (vol. III) ISBN 978-3-9801919-9-9, vol. II: pp. 263–278

## Παραπομπές


Κατηγορία:Οίκος των Ασκάνια
Ψηφιακή λήψη

**Ψηφιακή λήψη** (αγγλικά: *Digital download*) στη μουσική ονομάζεται η μεταφορά μουσικών αρχείων (άλμπουμ ή τραγουδιών μεμονωμένα) μέσω ίντερνετ σε μια ψηφιακή συσκευή που μπορεί να τα αναπαράγει. Ο όρος περιλαμβάνει τόσο τη νόμιμη λήψη, που πραγματοποιείται μέσω αγοράς των αρχείων από ψηφιακά καταστήματα μουσικής, όσο και την παράνομη λήψη τους από διαδικτυακούς ιστοτόπους. Δεν πρέπει να συγχέεται με το streaming, δηλαδή τη ροή μουσικής μέσω υπηρεσιών, όπως το Spotify και το Apple Music, ούτε με την προσωρινή αποθήκευσή τους σε αυτές τις υπηρεσίες για ακρόασή τους εκτός σύνδεσης.

Ξεκίνησε στις αρχές του εικοστού αιώνα, με τη διάδοση του διαδικτύου και έγινε ιδιαίτερα δημοφιλές στις αρχές της πρώτης δεκαετίας του. Τα τελευταία χρόνια, η μέθοδος αυτή έχει κυριαρχήσει στη μουσική βιομηχανία. Σύμφωνα με αναφορές της εταιρίας Nielsen, οι ψηφιακές λήψεις αποτέλεσαν το 55.9% της αγοράς μουσικής το 2012. Το μουσικό κατάστημα iTunes της Apple έκανε έσοδα ύψους 1,1 δισ. Δολαρίων κατά το πρώτο τρίμηνο του οικονομικού έτους.

## Ψηφιακά καταστήματα
Ανάμεσα στα πιο δημοφιλή ψηφιακά καταστήματα μουσιής ανήκουν τα iTunes Store, Amazon MP3, Google Play, Nokia Music Store και Xbox Music. Τα μουσικά αρχεία που έχουν αγοραστεί μερικές φορές κωδικοποιούνται από τη διαχείρηση ψηφιακών δικαιωμάτων (Digital rights management), η οποία περιορίζει την αντιγραφή της μουσικής ή την αναπαραγωγή τραγουδιών που έχουν αγοραστεί σε συγκεκριμένες εφαρμογές αναπαραγωγής. Είναι σχεδόν πάντα συμπιεσμένα, χρησιμοποιώντας έναν κωδικοποιητή (συνήθως MPEG-1 Layer 3, Windows Media ή AAC), ο οποίος μειώνει το μέγεθος του αρχείου και τις απαιτήσεις χωρητικότητας.

## Παραπομπές


Κατηγορία:Μουσική
Φραγκίσκος Α΄ της Σαξονίας-Λάουενμπουργκ

Ο **Φραγκίσκος Α΄**, γερμ. Franz I (1510 - 19 Μαρτίου 1581) από τον Οίκο των Ασκάνια ήταν δούκας της Σαξονίας-Λάουενμπουργκ (1543-1571).

## Βιογραφία
Ήταν ο μόνος γιος του Μάγκνους Α΄, δούκα της Σαξονίας-Λάουενμπουργκ και της Αικατερίνης των Γουέλφων, κόρης του Ερρίκου Δ΄ δούκα του Μπράουνσβαϊγκ-Βόλφενμπυτελ.

Το 1514 απεβίωσε στο Μπουξτεχούντε σε ηλικία 51 ετών και τον διαδέχθηκαν οι γιοί του Μάγκνους Β΄, Φραγκίσκος Β΄ και Μαυρίκιος.

## Οικογένεια
Νυμφεύτηκε το 1540 τη Σίβυλλα των Βέττιν, κόρη του Ερρίκου Δ΄ του *Ευσεβούς*, δούκα της Σαξονίας και είχε τέκνα:
* Δωροθέα 1543-1586, παντρεύτηκε τον Βόλφγκανκ των Γουέλφων, δούκα του Μπράουνσβαϊγκ-Γκρουμπενχάγκεν.
* Μάγκνους Β΄ 1543-1603, δούκας της Σαξονίας-Λάουενμπουργκ.
* Ούρσουλα 1545-1620, παντρεύτηκε τον Ερρίκο Ζ΄ των Γουέλφων, δούκα του Μπράουνσβαϊγκ-Ντάνενμπεργκ.
* Φραγκίσκος Β΄ 1547-1619, δούκας της Σαξονίας-Λάουενμπουργκ.
* Ερρίκος 1550-1585, αρχιεπίσκοπος της Βρέμης.
* Μαυρίκιος 1551-1612, δούκας της Σαξονίας-Λάουενμπουργκ.
* Σιδωνία-Αικατερίνη απεβ. 1594, παντρεύτηκε πρώτα το 1567 τον Βεντσέσλαο Γ΄ Αδάμ των Πιάστ, δούκα του Τέσεν (σημερινού Τσέσυν) και σε δεύτερο γάμο το 1586 τον Έμεριχ Γ΄ Φόργκαχ, κυβερνήτη του Τρέντσιν.
* Φρειδερίκος 1554-1586, μέλος του Συλλόγου (canon) των καθεδρικών στην Κολωνία και στη Βρέμη.
* Αλβέρτος 1542-1544.

Από μια μη νόμιμη σχέση με την Έλσα Ράουτενσταϊν είχε τέκνα, που έφεραν το επώνυμό της:
* (νόθος) Φραγκίσκος απεβ. μετά το 1618.
* (νόθα) Αικατερίνη 1565-1587, παντρεύτηκε τον Ιωάννη Γκρότγιαν.

## Πηγές
* Cordula Bornefeld, "Die Herzöge von Sachsen-Lauenburg", in: Die Fürsten des Landes: Herzöge und Grafen von Schleswig, Holstein und Lauenburg [De slevigske hertuger; German], Carsten Porskrog Rasmussen (ed.) on behalf of the Gesellschaft für Schleswig-Holsteinische Geschichte, Neumünster: Wachholtz, 2008, pp. 373-389, here p. 379. ISBN 978-3-529-02606-5

## Παραπομπές


Κατηγορία:Οίκος των Ασκάνια
Αργυρώ Βαρελοπούλου

Η **Αργυρώ "Ρωρώ" Βαρελοπούλου**, γεννημένη στην Αθήνα στις 19 Ιουλίου 1938, είναι πρώην διεθνής πρωταθλήτρια της καλαθοσφαίρισης, αγωνιζόταν στην θέση της σέντερ φορ. Διέπρεψε σαν αθλήτρια του Τρίτωνα Αθηνών από το 1954 έως το 1968, βασική και αναντικατάστατη στην πεντάδα.

Φοίτησε στο Η΄γυμνάσιο Αθηνών όπου ταυτόχρονα έπαιζε και καλαθοσφαίριση στην ομάδα του γυμνασίου. Με τον Τρίτων έπαιξε στα πρωταθλήματα Αθηνών-Πειραιώς έλλειψη πανελλήνιου πρωταθλήματος τότε και σε διάφορα τουρνουά στην Ευρώπη και την Αίγυπτο.

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της, στην βασική πεντάδα, στις 15 Απριλίου 1958, στην νίκη επί του Λιβάνου με 68-32 όπου σημείωσε 14 πόντους. Συμμετείχε στη βασική πεντάδα και την επόμενη ημέρα στο αγώνα Μεικτή Αθηνών - Μεικτή Βηρυτού, που ήταν οι ίδιες ομάδες με τον αγώνα των Εθνικών ομάδων όπου σημείωσε 21 πόντους.

Έχει βραβευτεί για την προσφορά της από τον Τρίτων, την Σ.Π.Α.Κ.Ε., την Ελληνική ομοσπονδία καλαθοσφαίρισης, τον Δήμο Αθηναίων και Λιοσίων.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Τρίτωνα Αθηνών